POKYNY K PREDPOKLADANÉMU NÁSTUPU DO MŠ OD 22.3.2021

1. Prevádzka MŠ bude **od 6.30 do 16.30 hod.**
2. Pozorne si prečítajte povinnosti rodičov , ktoré som Vám poslala. Pozorne si prečítajte informácie pre dotknuté osoby.
3. Čestné vyhlásenie o bezinfekčnosti budete odovzdávať pri nástupe spolu s kópiou certifikátu s negatívnym výsledkom jedného zákonného zástupcu dieťaťa nie starším ako 7 dní alebo potvrdenia od lekára o prekonaní covidu nie staršieho ako tri mesiace. Tieto tlačivá pre urýchlenie ranného filtra je možné poslať aj deň vopred oskenované mailom. Vodiť dieťa do MŠ a preberať dieťa z MŠ môže len zákonný zástupca alebo poverený člen domácnosti s negatívnym výsledkom testu nie starším ako 7 dní.
4. V prvý deň nástupu podpíšete oboznámenie s dodatkom ku Školskému poriadku s povinnosťami rodiča.
5. Denne bude Vášmu dieťaťu meraná teplota
6. Buďte trpezliví pri rannom filtri a preberaní detí
7. Dodržujte pokyny pedagogického a pomocného personálu ohľadom počtu ľudí v budove, udržujte 2m odstupy, používajte rúško, návleky, dezinfekciu
8. Dospelí aj deti sú povinní mať horné dýchacie cesty prekryté rúškom po celý čas v priestoroch MŠ
9. Rodičia nebudú vstupovať do priestorov šatní, v areáli MŠ budú dodržiavať 2m odstupy.
10. O 8.00 sa budova MŠ zamyká, po tomto čase už deti nepreberieme, nakoľko je ukončený ranný filter a začína dezinfekcia vstupných priestorov. Príďte radšej skôr, najmä v prvý deň môže vstupný filter trvať dlhšie.

DO MŠ JE RODIČ POVINNÝ DIEŤAŤU ZABEZPEČIŤ:

* Prezuvky, náhradné oblečenie na prezlečenie do triedy, odporúčame tepláky , legíny (dieťa nesmie byť v triede v tých istých nohaviciach, v ktorých bude vonku na dvore) , aspoň 4-5 čistých rúšok denne, čistú prázdnu fľašu označenú menom na pitný režim, pyžamo
* Ruksak na odnášanie použitého oblečenia, rúšok.

RODIČ MÁ PRÁVO DIEŤAŤU ZABEZPEČIŤ:

* Bezkontaktné mydlo označené menom dieťaťa (ostatné deti budú používať mydlá s dávkovačom zabezpečené materskou školou)

DO MŠ JE ZAKÁZANÉ NOSIŤ:

* Akékoľvek jedlo a pitie z domu , sladkosti, žuvačky
* Zubnú kefku, pastu, pohár
* Uterák (deti budú používať papierové uteráky)
* Vlastné hračky, žiadne, ani malé
* Hračky na spanie